RESOLUCIÓN do 27 de abril de 2016 pola que se modifica o anexo IV da Orde da Consellería de Facenda do 20 de outubro de 2015 pola que se establecen as normas de aplicación e presentación e o pagamento electrónico da taxa fiscal sobre o xogo de apostas deportivas e de competición e se modifican determinadas normas tributarias.
Axencia Tributaria de Galicia — III. Outras disposicións — 11/05/2016

A Orde da Consellería de Facenda do 20 de outubro de 2015 pola que se establecen as normas de aplicación e presentación e o pagamento electrónico da taxa fiscal sobre o xogo de apostas deportivas e de competición e se modifican determinadas normas tributarias regula, no anexo IV, as especificacións técnicas do/s arquivo/s informático/s para confeccionar as declaracións D-041 e as autoliquidacións 041.
A disposición adicional sexta da orde autoriza a Dirección da Axencia Tributaria de Galicia (Atriga) a modificar ou actualizar mediante resolución publicada no
Diario Oficial de Galicia
os seus anexos cando sexa preciso, como consecuencia da modificación das normas legais ou regulamentarias ou como consecuencia dos avances tecnolóxicos, os cambios de sistemas ou calquera outra circunstancia que precise a correspondente plasmación nos modelos aprobados ou nas normas ou especificacións técnicas aprobadas polos devanditos anexos.
Sendo preciso, para efectos técnicos, ampliar o número de caracteres reservado ao número de premios pagados no período da declaración da taxa fiscal sobre o xogo de apostas deportivas e de competición, procédese á súa modificación.
Por todo iso, conforme o exposto, de acordo co establecido na disposición adicional sexta da Orde da Consellería de Facenda do 20 de outubro de 2015 pola que se establecen as normas de aplicación e presentación e o pagamento electrónico da taxa fiscal sobre o xogo de apostas deportivas e de competición e se modifican determinadas normas tributarias,
Primeiro. Introdúcense as seguintes modificacións na Orde da Consellería de Facenda do 20 de outubro de 2015 pola que se establecen as normas de aplicación e presentación e o pagamento electrónico da taxa fiscal sobre o xogo de apostas deportivas e de competición e se modifican determinadas normas tributarias:
A) Substitúese o anexo IV da orde polo que figura no anexo I desta resolución.
Segundo. A presente resolución entrará en vigor o día seguinte ao da súa publicación.
Santiago de Compostela, 27 de abril de 2016
A) Características dos arquivos informáticos que se van remitir electronicamente:
Os arquivos informáticos que sean remitir electronicamente a través da Oficina Virtual Tributaria (OVT) haberán de cumprir as seguintes características:
• Nome do arquivo: D041_NNNNNNNNN_AAAA_TT, onde os valores seguintes serán:
– NNNNNNNNN: o NIF da empresa (9 caracteres ou díxitos).
– AAAA: os 4 díxitos correspondentes ao exercicio fiscal a que se refire a declaración.
– TT: os 2 díxitos correspondentes ao trimestre a que se refire a declaración.
• Extensión do arquivo: TXT.
• O ficheiro que contén os datos para a confección dos modelos D-041 e 041 será de formato texto plano, codificación ISO 8859-1.
• Todos os campos alfanuméricos e alfabéticos presentaranse aliñados á esquerda e recheos de brancos pola dereita, en maiúsculas sen caracteres especiais e sen vogais acentuadas. Todos os campos numéricos presentaranse aliñados á dereita e recheos con ceros pola esquerda sen signos e sen empaquetar. Todos os campos terán contido, de non ser que se especificase o contrario na descrición do campo. Se non o tivesen, os campos numéricos encheranse con ceros e tanto os alfanuméricos como os alfabéticos con brancos.
B) Deseños lóxicos: descrición dos rexistros dos datos do arquivo:
Para cada declarante incluiranse catro tipos diferentes de rexistro, que se distinguen pola primeira posición, de acordo cos seguintes criterios:
• Tipo 1: rexistro único da declaración: datos de identificación da declaración. Deseño do tipo de rexistro 1 dos recollidos máis adiante nestes mesmos puntos.
• Tipo 2: rexistro dos datos para a declaración informativa e para a autoliquidación. Recolle a información correspondente ao período a que se refire a declaración. Deseño do tipo de rexistro 2 dos recollidos máis adiante nestes mesmos puntos.
• Tipo 3: rexistro dos datos para a declaración informativa e para a autoliquidación. Recolle a información correspondente de maneira acumulada desde a data de devindicación do exercicio ata o fin do período a que se refire a declaración. Deseño do tipo de rexistro 3 dos recollidos máis adiante nestes mesmos puntos.
• Tipo 4: rexistro dos datos para a declaración informativa e para a autoliquidación. Recolle a información correspondente á relación de premios. Deseño do tipo de rexistro 5 dos recollidos máis adiante nestes mesmos puntos
A orde de presentación será a do tipo de rexistro e existirá:
• Para o tipo 1: un rexistro.
• Para o tipo 2: un rexistro por tipoloxía de aposta.
• Para o tipo 3: un rexistro por tipoloxía de aposta.
• Para o tipo 4: un rexistro por cada premio superior a 2.500 € declarado.
Tipo de rexistro 1: rexistro da declaración: datos da declaración (posicións, natureza e descrición dos campos).
Para o tipo 1: un rexistro.
Para o tipo 2: un rexistro por cada tipoloxía de aposta.
Para o tipo 3: un rexistro por cada tipoloxía de aposta.
Para o tipo 4: un rexistro por cada premio superior a 2.500 € declarado.